།ཚད་མ་ཀུན་ལས་བཏུས་པའི་རྒྱན་ཞེས་བྱ་བ།
༄༅།།ཚད་མ་ཀུན་ལས་བཏུས་པ་ཞེས་བྱ་བའི་རབ་ཏུ་
བྱེད་པའི་རྒྱན་ཞེས་བྱ་བ་བཞུགས་སོ།།
དགེ་བ་རྒྱལ་མཚན་གྱིས་མཛད།
རྒྱ་གར་སྐད་དུ། པྲ་མ་ཎ་ས་མུད་ཙ་ཡ་ནཱ་མ་པྲ་ཀ་ར་ཨ་ལཾ་ཀ་ར་ན་མ། བོད་སྐད་དུ།
ཚད་མ་ཀུན་ལས་བཏུས་པ་ཞེས་བྱ་བའི་རབ་ཏུ་བྱེད་པའི་རྒྱན་ཞེས་བྱ་བ། ལྷ་དང་བཅས་པའི་
འཇིག་རྟེན་ཀུན་གྱི་གཙུག་རྒྱན་དེ་ལ་གུས་པས་ཕྱག་འཚལ་ལོ། །རྗེ་བཙུན་མཁྱེན་པའི་གཏེར་ལ་
སྐྱབས་སུ་མཆིའོ། །ལྷག་པའི་ལྷ་མཆོག་ཁྲོ་བོ་ཆེན་པོའི་གུས་པས་ཞབས་ལ་ཕྱག་འཚལ་ལོ། །
བརྩེ་བ་ཆེན་པོས་རྗེས་སུ་བཟུང་དུ་གསོལ། །མཚན་དཔེའི་ཆ་ཤས་ཡོངས་སུ་རྫོགས་པའི་སྐུ། །
ཡན་ལག་དྲུག་ ཅུ་ ལྡན་ པ་སྙན་པའི་ གསུང་། །མཐའ་བྲལ་ མངོན་ དུ་ གྱུར་ པ་ མཁྱེན་ པའི་
ཐུགས། །སྟོབས་བཅུ་མངའ་བ་ཐུབ་དབང་ཞབས་ལ་འདུད། །མཁྱེན་པའི་དཀྱིལ་འཁོར་འོད་
སྟོང་ལྡན་པ་མཁའ་ལ་ཤར་བ་ན། །རྣམ་གྲོལ་དོན་དུ་གཉེར་བའི་བློ་གྲོས་པད་མོ་ལེགས་པར་
གསལ་བྱེད་ཅིང་། །ལོག་ལྟ་འབྱུང་པོའི་བློ་མུན་ཀུ་མུད་ཚལ་ལྟར་ཀུན་ནས་ཟུམ་བྱེད་པའི། །རྟ་
བདུན་རྒྱལ་པོ་མཁྱེན་པའི་གཏེར་གྱིས་གནས་སྐབས་ཀུན་ཏུ་བདག་སྐྱོངས་ཤིག །རིགས་པའི་
ལམ་གྱིས་རིགས་མིན་སྨྲ་བ་གང་ཞིག་རིགས་མིན་ལམ་འཇུག་རྣམ་བཟློག་ནས། །མ་ནོར་དོན་
རྣམས་ཇི་བཞིན་ནོར་བ་མེད་པའི་ཡང་དག་ཤེས་པས་གནས་ལུགས་དོན། །ཤེས་བྱའི་གནས་ལ་
ཤེས་བྱེད་ཚད་མས་རང་གིས་ལེགས་རྟོགས་གཞན་ལ་སྟོན་པ་ཡི། ། དོན་དང་དོན་མིན་རྣམ་
པར་དཔྱོད་མཛད་ཕྱོགས་ཀྱི་གླང་པོ་གང་དེ་རྒྱལ་གྱུར་ཅིག །མཐའ་ཡས་ཤེས་བྱའི་གནས་
ལུགས་མ་ལུས་དོན་རྣམས་ཀུན། །མཐའ་གཉིས་སྤངས་པ་སྟོང་པ་བདེན་མེད་དེ་ཉིད་དུ། །
རིགས་པས་བསྒྲུབས་ནས་དངོས་སྟོབས་རིགས་པ་དོན་གཉེར་ལ། ། རིགས་པས་སྟོན་མཛད་
ཆོས་ཀྱི་གྲགས་པ་གང་དེ་རྒྱལ་གྱུར་ཅིག ། ཤེས་དང་ཤེས་བྱའི་གནས་ལུགས་མཐའ་ཡས་
1

༄༅ །།དཔལ་ལྡན་ས་སྐྱ་པའི་གསུང་རབ་གྲགས་ཆེན་བཅོ་བརྒྱད་ལས། པོད་བཞི་པ།
ཀུན། །ཤེས་བྱ་ཇི་བཞིན་རྟོགས་པའི་བློ་གྲོས་ཀྱིས། ། ལེགས་པར་རྟོགས་ནས་འགྲོ་ལ་སྟོན་
མཛད་པ། །བློ་ལྡན་བཟང་པོས་རྟག་ཏུ་བདག་སྐྱོངས་ཤིག །ཐུབ་བསྟན་གངས་རིའི་སྤོ་ལ་
ཆོས་ཀྱི་སེང་གེ་རིགས་པའི་ངར་སྒྲ་སྒྲོགས།
།ནོར་བ་མེད་པའི་ལམ་ལ་ཀུན་དགའ་རྒྱལ་མཚན་
རིགས་པའི་སྲོལ་འཛིན་ཅིང་། །དངོས་སྟོབས་རིགས་པའི་ལམ་ལ་སངས་རྒྱས་དཔལ་དེ་རིགས་
མིན་སྨྲ་བ་འཇོམས། །རྒྱལ་བ་དགྱེས་པའི་ལམ་ལ་བློ་གྲོས་རྒྱ་མཚོ་རྟག་ཏུ་རྒྱལ་གྱུར་ཅིག །དེང་
སང་འདི་ན་རྣམ་བཤད་བྱེད་པ་ཕལ་ཆེར་རྙེད་དང་བཀུར་སྟིའི་རོ་ལ་མངོན་པར་ཆགས་ནས་
རིགས་ལམ་སྤངས་པ་མཐོང་བ་དང་། །འཇིག་རྟེན་དོན་གཉེར་བློ་གྲོས་བླུན་པོ་རྣམས་ཀྱང་དེར་
རྗེས་འབྲང་བས་དངོས་སྟོབས་རིགས་ལམ་རྒྱང་རིང་སྤངས་པ་མཐོང་ནས་ནི། །དེ་སླད་དེ་དག་
ཚར་བཅད་ཕྱིར་དང་དངོས་སྟོབས་རིགས་པས་རྗེས་སུ་བཟུང་ཕྱིར་མཚུངས་མེད་དངོས་སྟོབས་
རིགས་པའི་དབང་ཕྱུག་ཁོ་བོ་ཡིས། །མཁས་པའི་གཞུང་ལུགས་རིགས་པས་སྒྲུབ་ལ་ངེས་པར་
དབུལ་བའི་དོན་གཉེར་དག་ལ་མཁས་པའི་གཞུང་དོན་རིགས་པས་སྒྲུབ་པའི་རྒྱན་འདི་སྦྱར། །
འདིར་བཤད་པར་བྱ་བའི་ཆོས་ནི་རིགས་པའི་བསྟན་བཅོས་ཚད་མ་ཀུན་ལས་བཏུས་པ་སྟེ། དེ་
ཡང་སྔོན་དང་ད་ལྟའི་ཊཱིཀ་བྱེད་པ་རྣམས་ཀྱིས་ནི་བསྟན་བཅོས་འདིའི་དོན་རིགས་པའི་ལམ་
སྤངས་ནས་བཤད་པར་སྣང་བས་དེ་ལྟར་ན་སྡིག་པ་བས་སྡིག་པར་འགྱུར་བས་དེའི་རྣམ་སྨིན་
བཟོད་པར་དཀའ་ལ་ཡུན་རིང་བའི་སྡུག་བསྔལ་མྱོང་དགོས་ལ་དེ་ལྟར་ན་འགྲེལ་པ་བྱས་པའི་
འབྲས་བུ་ཕྱིན་ཅི་ལོག་ཏུ་གྱུར་པས་དེས་ན་སྐྱབས་མེད་པའི་འགྲོ་བ་དེ་རྣམས་རྗེས་སུ་བཟུང་ནས་
རིགས་པའི་ལམ་ལ་འགོད་པའི་དོན་དུ་ཚད་མ་ཀུན་ལས་བཏུས་པའི་རྣམ་བཤད་བརྩམ་པར་
བྱའོ། །འོ་ན་ཁྱོད་རྣམ་འགྲེལ་གང་གི་རྗེས་སུ་འབྲངས་ནས་རྣམ་བཤད་རྩོམ་ཞེ་ན། འདིའི་
འགྲེལ་པ་དང་འགྲེལ་བཤད་ནི་བོད་དུ་འགྱུར་བ་ལ་རང་འགྲེལ་དུ་གྲགས་པ་གཅིག་དང་། རྒྱལ་
བའི་དབང་པོ་བློ་གྲོས་ཀྱིས་མཛད་པའི་འགྲེལ་བཤད་གཉིས་འདུག་ལ་དེ་མིན་པའི་འགྲེལ་པ་དང་
འགྲེལ་བཤད་བོད་དུ་འགྱུར་བ་ནི་མ་མཐོང་ངོ་། །དེ་ཡང་ཚིག་ཟིན་གྱི་འགྲེལ་པའི་དབང་དུ་བྱས་
བཤད པད
པ་ཡིན་གྱི་དགོངས་འགྲེལ་དང་དོན་འགྲེལ་ཙམ་ཡོད་མེད་ཀྱི་དབང་དུ་བྱས་པ་མ་ཡིན་ནོ། །དེ་
བོད་ནི་རང་འགྲེལ་ཡིན་པར་རླུང་ལྟར་དུ་གྲགས་སོ། །འདི་ནི་ཅུང་ཟད་ཅིག་དཔྱད་པར་བྱ་སྟེ།
རིགས་པའི་དབང་ཕྱུག་ཕྱོགས་ཀྱི་གླང་པོ་ལྟ་བུ་ལ་ནོར་བ་རྨི་ལམ་ཙམ་དུ་ཡང་མི་མངའ་ཞིང་
རིགས་པའི་དབང་ཕྱུག་རྣམ་གཉིས་ནི་རྣམ་པ་ཀུན་ཏུ་དགོངས་པ་མཐུན་པར་རིགས་པའི་ལམ་
2

༄༅ །།ཚད་མ་ཀུན་ལས་བཏུས་པའི་རྒྱན་ཞེས་བྱ་བ།
དུ་འཐད་ཅིང་ཀུན་ལ་རླུང་ལྟར་དུ་གྲགས་ལ། རང་འགྲེལ་དུ་གྲགས་པ་འདི་ལ་ནི་རིགས་པའི་
ལམ་ལས་འདས་པའི་དོན་དུ་མ་རང་ལུགས་སུ་བཞག་པ་ཡང་སྣང་ཅིང་དཔལ་ལྡན་ཆོས་ཀྱི་
གྲགས་པས་ཕྱོགས་སྔ་མར་བཞག་ནས་བཀག་པ་ཡང་རང་ལུགས་དུ་བཞག་ནས་སྒྲུབ་པར་སྣང་
བའི་ཕྱིར་དང༌། རྒྱལ་རྔ་བདུན་པ་མཆོག་གིས་ཀྱང་འདི་རང་འགྲེལ་ཡིན་པ་ལེགས་པར་བཀག་
པའི་ཕྱིར། དེ་ལ་དང་པོ་རིགས་པའི་ལམ་ལས་འདས་པའི་དོན་དུ་མ་རང་ལུགས་སུ་བཞག་པ་ཇི་
ལྟར་སྣང་ཞེ་ན།
རང་སྤྱིའི་མཚན་ཉིད་དག་ལས་གཞན་པའི་མཚན་ཉིད་གཞལ་བར་བྱ་བ་
གཞན་ནི་མེད་དེ། རང་གི་མཚན་ཉིད་ཀྱི་ཡུལ་ཅན་ནི་མངོན་སུམ་ལ། སྤྱིའི་མཚན་ཉིད་ཀྱི་ཡུལ་
ཅན་ནི་རྗེས་སུ་དཔག་པའོ་ཞེས་པའོ། ། ཞེས་འབྱུང་བ་ནི་རིགས་པའི་ལམ་ལས་འདས་པར་
མཐོང་སྟེ། རང་མཚན་དང་སྤྱི་མཚན་གཉིས་སུ་མ་འདུས་པའི་གཞལ་བྱ་མེད་དེ། རང་མཚན་
འཛིན་པའི་ཤེས་པ་མངོན་སུམ་ཡིན་ལ། སྤྱི་མཚན་འཛིན་པའི་ཤེས་པ་རྗེས་དཔག་ཡིན་པའི་
ཕྱིར་ཞེས་འགོད་ན། ཤིན་ཏུ་མི་འཐད་དེ། གཞལ་བྱ་རང་མཚན་དུ་ཁས་བླངས་ན་སྐྱོན་ཅི་
ཡོད། སྤྱི་མཚན་གཞལ་བྱ་མ་ཡིན་པར་འགྱུར་རོ་ཞེ་ན། འོ་ན་རང་མཚན་འཛིན་པའི་ཤེས་པ་
མངོན་སུམ་ཡིན་ན་རྗེས་དཔག་གིས་རང་མཚན་མི་འཛིན་པར་འགྱུར་རོ། །གལ་ཏེ་མངོན་སུམ་
གྱིས་རང་མཚན་གཟུང་ཡུལ་དུ་འཛིན་ལ་རྗེས་དཔག་གིས་སྤྱི་མཚན་གཟུང་ཡུལ་དུ་འཛིན་པའི་
ཕྱིར་ཞེས་འགོད་པས་དེ་འདྲའི་ཉེས་པ་མེད་དོ་ཅེ་ན། འོ་ན་ཤེས་པ་དང་སྤྱི་མཚན་གཉིས་སུ་མ་
འདུས་པ་གཞན་མེད་པར་འགྱུར་ཏེ། མངོན་སུམ་གྱིས་ཤེས་པ་གཟུང་ཡུལ་དུ་འཛིན་ལ་རྗེས་
དཔག་གིས་སྤྱི་མཚན་གཟུང་ཡུལ་དུ་འཛིན་པའི་ཕྱིར།
ཞེས་བརྗོད་ན་མི་མཚུངས་སམ་སོམས་
ཤིག །གལ་ཏེ་གཞུང་དེའི་དོན་ཚད་མ་དེ་མངོན་རྗེས་གཉིས་སུ་གྲངས་ངེས་ཏེ། གཞལ་བྱ་དེ་
རང་མཚན་དང་སྤྱི་མཚན་གཉིས་སུ་གྲངས་ངེས་པའི་ཕྱིར། ཁྱབ་པར་ཐལ། རང་མཚན་གཟུང་
ཡུལ་དུ་བྱེད་པའི་ཚད་མ་ཡིན་ན་མངོན་སུམ་གྱི་ཚད་མ་ཡིན་དགོས་ལ་སྤྱི་དོན་གཟུང་ཡུལ་དུ་བྱེད་
པའི་ཚད་མ་ཡིན་ན་རྗེས་དཔག་གི་ཚད་མ་ཡིན་དགོས་པའི་ཕྱིར་ཞེས་འགོད་པས་སྐྱོན་མེད་ཅེ་ན།
ཤིན་ཏུ་མི་འཐད་དེ། ཚད་མ་དེ་རང་རིག་གི་མངོན་སུམ་དང་རྗེས་དཔག་གཉིས་སུ་གྲངས་ངེས་
པར་ཐལ། གཞལ་བྱ་དེ་ཤེས་པ་དང་ཤེས་པ་མ་ཡིན་པ་གཉིས་སུ་གྲངས་ངེས་པའི་ཕྱིར། ཁྱབ་
པར་ཐལ། ཤེས་པ་གཟུང་ཡུལ་དུ་བྱེད་པའི་ཚད་མ་ཡིན་ན་རང་རིག་གི་མངོན་སུམ་ཡིན་དགོས་
ལ་ཤེས་པ་མ་ཡིན་པ་བཟུང་ཡུལ་དུ་བྱེད་པའི་ཚད་མ་ཡིན་ན་རྗེས་དཔག་གི་ཚད་མ་ཡིན་དགོས་
3

༄༅།།དཔལ་ལྡན་ས་སྐྱ་པའི་གསུང་རབ་གྲགས་ཆེན་བཅོ་བརྒྱད་ལས། པོད་བཞི་པ།
པའི་ཕྱིར། ཞེས་བརྗོད་ན་ལན་ཅི་ཡོད། གཏན་ཚིགས་མ་གྲུབ་སྟེ། རྣལ་འབྱོར་མངོན་སུམ་
ཆོས་ཅན། རང་རིག་གི་མངོན་སུམ་ཡིན་པར་ཐལ། ཤེས་པ་གཟུང་ཡུལ་དུ་བྱེད་པའི་ཚད་མ་
ཡིན་པའི་ཕྱིར། ཞེས་པའི་སྐྱོན་ཡོད་དོ་ཞེ་ན་ཚད་མ་ཆོས་ཅན། མངོན་སུམ་ཚད་མ་ཡིན་པར་
ཐལ། རང་མཚན་གཟུང་ཡུལ་དུ་བྱེད་པའི་ཚད་མ་ཡིན་པའི་ཕྱིར། ཞེས་བརྗོད་ན་ལན་ཅི་ཡོད།
མ་གྲུབ་སྟེ། ཚད་མ་ཆོས་ཅན། ཁྱོད་ཀྱི་གཟུང་ཡུལ་ཡིན་ན་དངོས་པོ་ཡིན་དགོས་པར་ཐལ།
ཁྱོད་རང་མཚན་གཟུང་ཡུལ་དུ་བྱེད་པའི་ཚད་མ་ཡིན་པའི་ཕྱིར་ཞེ་ན། རྣལ་འབྱོར་མངོན་སུམ་
ཆོས་ཅན། ཁྱོད་ཀྱི་གཟུང་ཡུལ་ཡིན་ན་ཤེས་པ་ཡིན་དགོས་པར་ཐལ། ཁྱོད་ཤེས་པ་གཟུང་ཡུལ་
དུ་བྱེད་པའི་ཚད་མ་ཡིན་པའི་ཕྱིར་ཞེས་བརྗོད་ན་མི་མཚུངས་སམ། གལ་ཏེ་རྣལ་འབྱོར་མངོན་
སུམ་ཆོས་ཅན། རྗེས་དཔག་གི་ཚད་མ་ཡིན་པར་ཐལ། ཤེས་པ་མ་ཡིན་པ་གཟུང་ཡུལ་དུ་བྱེད་
པའི་ཚད་མ་ཡིན་པའི་ཕྱིར་ཞེ་ན། འོ་ན་ཚད་མ་ཆོས་ཅན། རྗེས་དཔག་གི་ཚད་མ་ཡིན་པར་
ཐལ། སྤྱི་མཚན་གཟུང་ཡུལ་དུ་བྱེད་པའི་ཚད་མ་ཡིན་པའི་ཕྱིར། ཞེས་བྱའོ། །ལན་གང་བཏབ་
ཀྱང་མཚུངས་སོ། །གཞན་ཡང་ཚད་མ་དེ་ལ་མངོན་སུམ་དང་རྗེས་དཔག་གཉིས་སུ་གྲངས་ངེས་
པ་ནི་ཤིན་ཏུ་མི་འཐད་དེ། བསྟན་བཅོས་གཞན་དུ་ཡང་བཀག་པའི་ཕྱིར་དང༌། འོག་ནས་ཀྱང་
འགོག་པའི་ཕྱིར་རོ། །ཡང་ཐུན་མོང་མིན་པའི་རྒྱུ་ཡི་ཕྱིར། །དེ་ཡི་ཐ་སྙད་དབང་པོས་བྱས། །
ཞེས་པའི་འགྲེལ་པར་ཡུལ་གཟུགས་ལ་སོགས་པ་མ་ཡིན་ནོ། །འདི་ལྟར་ཡུལ་ནི་རྒྱུད་གཞན་གྱི་
ཡིད་ཀྱི་རྣམ་པར་ཤེས་པ་དང་ཡང་ཐུན་མོང་བ་ཡིན་ནོ། །ཐུན་མོང་མ་ཡིན་པ་ལ་ཐ་སྙད་བྱེད་པ་
ཡང་མཐོང་སྟེ། དཔེར་ན་རྔའི་སྒྲ། ནས་ཀྱི་མྱུ་གུ་ཞེས་པ་བཞིན་ནོ། །ཞེས་འབྱུང་བ་ཡང་།
བརྟག་དགོས་ཏེ། དེའི་དོན་ཡང་། སྒོ་ལྔའི་རྣམ་པར་ཤེས་པ་ལ་ཡུལ་ཤེས་ཅེས་པའི་ཐ་སྙད་སྦྱར་
བར་བྱ་བ་མ་ཡིན་ཏེ། ཡུལ་ཤེས་ཅེས་པའི་ཐ་སྙད་ལས་དེ་ཐུན་མོང་མིན་པར་གོ་བར་མི་ནུས་
པའི་ཕྱིར། ཡུལ་གཟུགས་སོགས་ནི་གང་ཟག་གཞན་གྱི་ཡིད་ཀྱི་ཤེས་པའི་ཡུལ་ཡིན་
རོ། །དེ་ལ་དབང་ཤེས་ཅེས་པའི་ཐ་སྙད་སྦྱར་བར་འོས་པ་ཡིན་ཏེ། དེ་ལས་ཐུན་མོང་མིན་པར་
གོ་ནུས་པའི་ཕྱིར་ཞེས་པ་ཡིན་ན་ནི་འོ་ན་དེ་ལ་དབང་ཤེས་ཅེས་པའི་ཐ་སྙད་སྦྱར་བར་འོས་པ་མ་
ཡིན་པར་ཐལ། དེ་ལས་དེ་ཐུན་མོང་མིན་པར་གོ་མི་ནུས་པའི་ཕྱིར། མ་གྲུབ་ན་ཁས་བླངས་
མོད། ཁས་བླངས་གསལ་བར་སྟོན་ན། དེར་ཐལ། དབང་པོ་ཡང་གང་ཟག་གཞན་གྱི་ཡིད་ཀྱི་
ཤེས་པའི་ཡུལ་ཡིན་པའི་ཕྱིར། ཞེས་བརྗོད་ན་ལན་ཅི་ཡོད། འདི་ནི་གཏན་ཚིགས་མ་གྲུབ་བོ་ཞེ་
4

༄༅ །།ཚད་མ་ཀུན་ལས་བཏུས་པའི་རྒྱན་ཞེས་བྱ་བ།
ན་སྔ་མའི་གཏན་ཚིགས་ཀྱང་མ་གྲུབ་བོ་ཞེས་བྱའོ། །
འོན་ཀྱང་དོན་འདི་ནི་ཤིན་ཏུ་དཀའ་བས་དེའི་རྒྱུ་མཚན་འོག་ནས་ཡང་འཆད་ལ་མཛོད་
ནས་བཤད་པ་ཡང་འགྲེལ་པ་འདིའི་ལུགས་བཞིན་དུ་ཚིག་ཟིན་ལ་བྱེད་པར་སྣང་བས།
བློ་གྲོས་
དང་ལྡན་པ་རྣམས་ཀྱིས་དཔྱད་པར་མཛོད་ཅིག །ཡང་ཡིད་ཀྱང་དོན་དང་ཆགས་ལ་སོགས། །
རང་རིག་རྟོག་པ་མེད་པ་ཡིན། །ཞེས་པའི་འགྲེལ་པར་འདོད་ཆགས་ཞེ་སྡང་དང་གཏི་མུག་དང་
བདེ་བ་དང་སྡུག་བསྔལ་ལ་སོགས་པ་ནི་དབང་པོ་ལ་མི་ལྟོས་པའི་ཕྱིར། རང་རིག་པའི་མངོན་
སུམ་མོ་ཞེས་འབྱུང་བ་དང༌་། རེ་ཤིག་གལ་ཏེ་འདོད་ཆགས་ལ་སོགས་པ་རང་རིག་པའི་མངོན་
སུམ་ཡིན་ན་རྟོག་པའི་ཤེས་པ་ཡང་མངོན་སུམ་དུ་འགྱུར་རོ་ཞེ་ན། དེ་ནི་བདེན་ཏེ། རྟོག་
པའང་རང་རིག་ཉིད་དུ་འདོད། ། དོན་ལ་མ་ཡིན་དེ་རྟོག་ཕྱིར། །དེ་ཡུལ་ལ་ནི་འདོད་ཆགས་ལ་
སོགས་པ་ཉིན་བཞིན་དུ་མངོན་སུམ་མ་ཡིན་ཡང་རང་རིག་གོ་ཞེས་བྱ་བའི་སྐྱོན་མེད་དེ། དེ་དག་
ནི་མངོན་སུམ་མོ་ཞེས་འབྱུང་ངོ་། །འདི་ནི་ཤིན་ཏུ་མི་འཐད་པར་མཐོང་སྟེ། རྣལ་འབྱོར་པའི་
མངོན་སུམ་ཡང་། རང་རིག་པའི་མངོན་སུམ་དུ་འགྱུར་ཏེ།
དབང་པོ་ལ་མི་ལྟོས་པའི་ཕྱིར།
གལ་ཏེ་མ་གྲུབ་བོ་ཅེ་ན། འོ་ན་ཆགས་སོགས་ཡང་དབང་པོ་ལ་མི་ལྟོས་པར་ཇི་ལྟར་འཐད་
སོམས་ཤིག །གཞན་ཡང་བདེན་སྟེ་ཞེས་པའི་དོན་ནི་གང་ཡིན་འདོད་ཆགས་ལ་སོགས་པ་རང་
རིག་གི་ཡུལ་ལ་རང་རིག་གི་མངོན་སུམ་མ་ཡིན་པར་རང་གི་ངོ་བོ་ལ་རང་རིག་པའི་མངོན་སུམ་
དུ་ཁས་ལེན་པས་མོད་དོ་ཅེ་ན། ཤིན་ཏུ་མི་འཐད་དེ། འདོད་ཆགས་ལ་སོགས་པ་ཆོས་ཅན།
རང་གི་ཡུལ་ལའང་རང་རིག་པའི་མངོན་སུམ་དུ་འགྱུར་ཏེ། རང་གི་ཡུལ་ལ་ལྟོས་ནས་ཀྱང་
དབང་པོ་ལ་མི་ལྟོས་པའི་ཕྱིར་ཞེས་བརྗོད་ན་རྣམ་པ་ཐམས་ཅད་དུ་མཚུངས་པར་མཐོང་ངོ་། །
གཞན་ཡང་འདོད་ཆགས་སོགས་རང་གི་ངོ་བོ་ལ་རང་རིག་པའི་མངོན་སུམ་དུ་ཤིན་ཏུ་མི་འཐད་
དེ། རིག་པའི་ལམ་ལས་འདས་པའི་ཕྱིར། ཆོས་ཀྱི་གྲགས་པ་ལ་སོགས་པའི་མཁས་མཆོག་
རྣམས་ཀྱིས་ནི་བདེ་བ་ལ་སོགས་པ་རྣམས་ཀྱིས་བདག་ཉིད་རིག་པ་ནི་མངོན་སུམ་མོ་ཞེས་བདེ་
སོགས་མྱོང་བའི་འཛིན་རྣམ་ལ་རང་རིག་པའི་མངོན་སུམ་གྱི་ཐ་སྙད་མཛད་ཀྱི་བདེ་སོགས་ལ་
རང་གི་རིག་པའི་མངོན་སུམ་གྱི་ཐ་སྙད་ལ་མཛད་པ་མ་མཛད་དོ། ། རིགས་པའི་ལམ་ལས་
འདས་པ་ཇི་ལྟར་ཡིན་ཞེ་ན། འདོད་ཆགས་ལ་སོགས་པ་ཆོས་ཅན། རང་གི་ངོ་བོ་རང་རིག་
པའི་མངོན་སུམ་མ་ཡིན་པར་ཐལ། རང་རིག་གི་མངོན་སུམ་ཡིན་པ་ལ་ཚད་མས་གནོད་པའི་
5

༄༅།།དཔལ་ལྡན་ས་སྐྱ་པའི་གསུང་རབ་གྲགས་ཆེན་བཅོ་བརྒྱད་ལས། པོད་བཞི་པ།
ཕྱིར་དང་། རང་གི་ངོ་བོ་དང་རྫས་གཅིག་པ་མ་ཡིན་པའི་ཕྱིར། སྔ་མ་ལ་ཁྱབ་པ་མེད་དོ་ཅེ་ན།
སྒྲོན་མེའི་འོད་ལ་ནོར་བུར་འཛིན་པའི་བློ་ནོར་བུ་ལ་མངོན་སུམ་དུ་འདོད་ན་སྐྱོན་ཅི་ཡོད། མི་
འཐད་དེ། མངོན་སུམ་ཡིན་པ་ལ་ཚད་མས་གནོད་པའི་ཕྱིར། ཞེ་ན་དེའི་ཁྱབ་པ་ཡོད་པའི་རྒྱུ་
མཚན་ཅི་ཡིན། ཡུལ་གཅིག་ལ་ཚད་མ་ཡིན་ན་ཚད་མ་ཡིན་པས་མ་ཁྱབ་པས་མཐར་ཚད་མ་
ཡིན་པ་མི་སྲིད་པར་འགྱུར་རོ་ཞེ་ན། འོ་ན་ཡུལ་གཅིག་ལ་རང་རིག་གི་མངོན་སུམ་ཡིན་ན་རང་
རིག་མངོན་སུམ་ཡིན་པས་མ་ཁྱབ་པས་མཐར་རང་རིག་མངོན་སུམ་ཡིན་པ་མི་སྲིད་པར་འགྱུར་
རོ་ཞེས་བརྗོད་ན་ལན་ཅི་ཡོད། གལ་ཏེ་རང་གི་ངོ་བོ་དང་རྫས་གཅིག་མ་ཡིན་པ་མ་གྲུབ་བོ་ཅེ་ན།
རང་གི་ངོ་བོ་རྫས་སུ་མ་གྲུབ་པའི་ཕྱིར། མ་གྲུབ་བོ་ཞེ་ན། ཆགས་སོགས་བདེན་པས་སྟོང་བ་དེ་
ཆགས་སོགས་གི་ངོ་བོ་མ་ཡིན་པར་འགྱུར་ཏེ། ཆགས་སོགས་ཀྱི་ངོ་བོ་རྫས་སུ་གྲུབ་པའི་ཕྱིར།
འདོད་ན། འོ་ན་མི་རྟག་པ་བྱས་པའི་ངོ་བོ་མ་ཡིན་པར་དམ་བཅས་ན་སྐྱོན་ཅི་ཡོད། བྱས་པ་
རྟག་པར་འགྱུར་ཏེ། མི་རྟག་པ་བྱས་པའི་ངོ་བོ་མ་ཡིན་པའི་ཕྱིར་ཞེ་ན། ཆགས་སོགས་བདེན་
གྲུབ་ཏུ་འགྱུར་ཏེ། ཆགས་སོགས་བདེན་པས་སྟོང་པ་དེ་ཆགས་སོགས་ཀྱི་ངོ་བོ་མ་ཡིན་པའི་ཕྱིར་
ཞེས་བརྗོད་ན་མི་མཚུངས་སམ། ལེགས་